**TÁMOGATÁSI SZERZŐDÉS**

Amely létrejött egyrészről:

**Jánoshalma Városi Önkormányzat** (székhelye: Jánoshalma Béke tér 1., törzsszám: 724913, adószám: 15724911-2-03, képviseli: Lengyel Endre polgármester) mint Támogató (Továbbiakban: „**Támogató”**)

**Jánoshalma Roma Nemzetiségi Önkormányzat** (székhelye: 6440 Jánoshalma, Béke tér 1., törzsszám: 773285, adószám: 15773283-1-03, képviseli Kolompár László elnök), mint Támogatott (továbbiakban: „**Támogatott**”),

másrészről pedig:

együttesen, mint **Szerződő Felek** között az államháztartásról szóló 2011. évi CXCV. törvény (továbbiakban: Áht.) 48-49/A. §-a, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet (Ávr.) alapján, alulírott napon és helyen, az alábbi feltételek szerint:

1. **Támogató** Jánoshalma Városi Önkormányzat Képviselő-testületének **/2025. (V.29.)** Kt. sz. határozata alapján a határozatban megjelölt előirányzata terhére **– 1.200.000 Ft,** azaz egymillió-kétszázezer **forint** **vissza nem térítendő támogatást** biztosít **Támogatott** részére.
2. **Szerződő Felek** egyezően rögzítik, hogy az első pontban megjelölt támogatás összege átutalással kerül teljesítésre Támogatott **OTP Banknál** vezetett 11732002-15773283-00000000 számú bankszámlájára, a Támogatási Szerződés aláírásától számított 8 banki napon belül.
3. **Szerződő Felek** megegyezően rögzítik, hogy **Támogatott** az első pontban megjelölt összeget a Jánoshalma Városi Önkormányzat Képviselő-testületének **/2025. (V.29.)** Kt. sz. határozata alapján az Előterjesztésben megfogalmazott *–Jánoshalmi Napok társrendezvényének szervezésére -* kiadási cél szerint használja fel.
4. **Támogatott** az átvett pénzeszközt legkésőbb **2025. június 30**-ig használhatja fel. A fenti pénzeszköznek a fenti határidőig fel nem használt részét, a felhasználás határidejét követő 8 napon belül köteles a Támogató **OTP BANK Zrt.**-nél vezetett 11732129-15338954-00000000 számú bankszámlájára visszautalni.
5. **Támogatott** kötelezettséget vállal arra, hogy a támogatás összegét és felhasználását egyéb bevételeitől elkülönítetten könyveli, továbbá, hogy a Támogatási Szerződésben vállalt feladatot elvégzi, és a támogatás jogszerű felhasználásáról elszámolást készít, részletes **bizonylatmásolatokkal** alátámasztott **beszámolóval 2025. október 30-ig**.
6. **Támogató** a támogatás felhasználását jogosult folyamatosan ellenőrizni. Az ellenőrzés során betekinthet a Támogatott nyilvántartásába és könyvelésébe oly mértékig, hogy megállapítást nyerjen, hogy a támogatást jelen szerződésben meghatározott módon használta-e fel a Támogatott.
7. Támogatott tudomásul veszi, hogy az önkormányzat költségvetéséből nyújtott, nem normatív, céljellegű támogatás esetén a támogatott nevét, a támogatás célját és összegét a Támogató a helyben szokásos módon közzéteszi.
8. Az adatkezelés jogalapját Támogatott vonatkozásában az Európai Parlament és a Tanács 2016/679 (2016. április 27.) számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló általános adatvédelmi rendelet 6. cikk (1) bekezdés e) pontja szerint a közérdekű adat végrehajtásához szükséges adatkezelés.
9. **Támogatott** képviselője bűntetőjogi felelőssége tudatában kijelenti, hogy lejárt tartozása nincs.
10. Jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvény vonatkozó rendelkezései az irányadók.
11. **Támogató** fenntartja magának a jogot, hogy - jelenlegi körülmények változása esetén – amennyiben a támogatás folyósítása kötelező feladatellátását veszélyeztetné, jelen Támogatási Szerződésből eredő támogatási kötelezettségétől részben vagy egészében elálljon.
12. **Szerződő Felek** az esetleges vitás kérdéseket igyekeznek elsődlegesen békés úton, tárgyalások során rendezni. Arra az esetre, amennyiben ez nem vezet eredményre, perértéktől függően kikötik a területileg illetékes Kiskunhalasi Járásbíróság, illetve Kecskeméti Törvényszék kizárólagos illetékességét.
13. **Szerződő Felek** jelen szerződést, elolvasva és értelmezés után, mint akaratukkal mindenben megegyezőt 4 eredeti példányban, helybenhagyólag írják alá.

**Jánoshalma, 2025.**

|  |  |
| --- | --- |
| …………..…………………..  Támogató képviseletében  Lengyel Endre  polgármester | ……………….………………….  Támogatott képviseletében  Kolompár László  elnök |

Pénzügyileg ellenjegyzem:

Jogi tartalmát jóváhagyom: