

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. május 29-i rendes ülésére

**Tárgy: Előterjesztés** **a Berzsenyi Dániel utca telekalakításáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * 2 db térkép * Értékbecslés |

Jánoshalma, 2025. május 23.

**Tisztelt Képviselő-testület!**

A Berzsenyi Dániel utca végén van két lakóház, melyeknek nincs közterület kapcsolata. Valamikor az oda építkezők a saját telkeiken keresztül kialakították az utcát, szilárd burkolattal látták el, közműveket vittek be.

Az egyik ingatlant szeretnék értékesíteni, de a vevő nem kap addig hitelt, amíg a megvásárolni kívánt ingatlannak nincs közterület kapcsolata.

Ahhoz, hogy a közterületet ki tudjuk alakítani, a szükséges területeket meg kell vásárolni az ingatlantulajdonosoktól. Az elmúlt években volt már erre kísérlet, de akkor az egyik tulajdonos nem akarta a felkínált áron eladni az ingatlanrészét. Ezért pl. nem sikerült a szennyvízberuházás során az ingatlanokat a hálózatra rákötni.

Az előzetes tárgyalások alapján most mindkét ingatlantulajdonos hajlik arra, hogy az Önkormányzat 550 Ft/m2 áron megvásárolja azokat.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

1. **sz. Határozati javaslat:**

Jánoshalma Városi Önkormányzat Képviselő-testülete 550 Ft/m2 áron – összesen 65.450 Ft - megvásárol Szabó Mihály és Szabó Mihályné Jánoshalma, Berzsenyi Dániel u. 50. sz. alatti lakosok tulajdonát képező jánoshalmi 939/2 hrsz-ú ingatlanból 119 m2 ingatlanrészt, közterület kialakítása céljából.

A megvásárlás után kezdeményezi a telekalakítást és a közterület kialakítását a Szabályozási Terv alapján.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. július 31.

**Fedezet:** Általános tartalék

1. **sz. Határozati javaslat:**

Jánoshalma Városi Önkormányzat Képviselő-testülete 550 Ft/m2 áron – összesen 56.500 Ft - megvásárol Fekete Sándor Jánoshalma, Berzsenyi Dániel u. 40/C sz. alatti lakos tulajdonát képező jánoshalmi 941 hrsz-ú ingatlanból 103 m2 ingatlanrészt, közterület kialakítása céljából.

A megvásárlás után kezdeményezi a telekalakítást és a közterület kialakítását a Szabályozási Terv alapján.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. július 31.

**Fedezet:** Általános tartalék

1. **sz. Határozati javaslat:**

Jánoshalma Városi Önkormányzat Képviselő-testülete 550 Ft/m2 áron – összesen 9.900 Ft - megvásárol Pusenszki Gábor Jánoshalma, Szondy u. 46. sz. alatti lakos tulajdonát képező jánoshalmi 935 hrsz-ú ingatlanból 18 m2 ingatlanrészt, közterület kialakítása céljából.

A megvásárlás után kezdeményezi a telekalakítást és a közterület kialakítását a Szabályozási Terv alapján.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. július 31.

**Fedezet:** Általános tartalék